

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΚΑΛΛΙΘΕΑΣ****ΔΙΕΥΘΥΝΣΗ ΑΘΛΗΣΗΣ****ΤΜΗΜΑ ΑΘΛΗΤΙΚΟΥ ΕΡΓΟΥ** | **Καλλιθέα, 20/5/2025****Αριθ. Πρωτ. 26969** |
| ΤΑΧ. Δ/ΝΣΗ: Αρμόδιος:Τηλέφωνο: e-mail:  | Ναυταθλητικές εγκαταστάσειςΑ. Σαμπλίδου2109565618 a.samplidou@kallithea.gr  | **ΠΡΟΣ****Τον κ. Πρόεδρο** **του Δημοτικού Συμβουλίου** |

**Θέμα: Μεταφορά του 2ου Κέντρου Δημιουργικής Απασχόλησης Παιδιών (ΚΔΑΠ) της Διεύθυνσης Άθλησης του Δήμου Καλλιθέας από 23 Ιουνίου έως 31.7.2025**

Κύριε Πρόεδρε,

Παρακαλούμε όπως κατά την προσεχή συνεδρίαση του Δημοτικού Συμβουλίου, εγκρίνετε την μεταφορά των ωφελούμενων παιδιών που συμμετέχουν στο 2ο Κέντρο Δημιουργικής Απασχόλησης Παιδιών (ΚΔΑΠ) (12ο Γυμνάσιο Καλλιθέας) στις εγκαταστάσεις του 1ου Κέντρου Δημιουργικής Απασχόλησης Παιδιών (ΚΔΑΠ) (6ο Λύκειο Καλλιθέας) της Διεύθυνσης Άθλησης του Δήμου Καλλιθέας κατά το χρονικό διάστημα από 23 Ιουνίου έως 31 Ιουλίου 2025.

Έχοντας υπόψη τα κάτωθι:

1. Την με αριθμ. 188/2018 απόφαση Δημοτικού Συμβουλίου του ΝΠΔΔ ΟΠΑΑ «ΓΙΑΝΝΗΣ ΓΑΛΛΟΣ» (ΑΔΑ:61ΘΥΟΛΨΦ-Ψ1Τ) σύμφωνα με την οποία εγκρίθηκε ο Ενιαίος Κανονισμός των δομών ΚΔΑΠ του Νομικού Προσώπου.
2. Την με αριθμ. 123/2024 (ΑΔΑ: 9ΣΥΥΩΕΚ-ΖΑΕ) απόφαση του Δημοτικού Συμβουλίου Καλλιθέας με θέμα «Αναθεώρηση αδειών λειτουργίας των Κέντρων Δημιουργικής Απασχόλησης (ΚΔΑΠ) του πρώην ΝΠΔΔ Οργανισμός Παιδικής Αγωγής και Άθλησης ‘ΓΙΑΝΝΗΣ ΓΑΛΛΟΣ’ και β) ανάκληση των αδειών λειτουργίας των 3ου, 4ου, 5ου και 6ου ΚΔΑΠ».
3. Την απόφαση του Αντιπεριφερειάρχη Π.Ε. Νοτίου Τομέα Αθηνών (ΑΔΑ:690Μ7Λ7-8ΛΥ) με θέμα «Αναθεώρηση της υπ’ αριθμ. 4265/31-07-2015 Απόφασης χορήγησης άδειας ίδρυσης και λειτουργίας Κέντρου Δημιουργικής Απασχόλησης Παιδιών (ΚΔΑΠ) με το διακριτικό τίτλο «1o ΚΔΑΠ ΚΑΛΛΙΘΕΑΣ ΓΙΑΝΝΗΣ ΓΑΛΛΟΣ» για το ακίνητο που στεγάζεται το 6ο Λύκειο Καλλιθέας επί των οδών Σωκράτους 222 και Λυσικράτους 22, λόγω αλλαγής ιδιοκτησιακού καθεστώτος και ωραρίου.
4. Την απόφαση του Αντιπεριφερειάρχη Π.Ε. Νοτίου Τομέα Αθηνών (ΑΔΑ: ΨΨ667Λ7-Σ2Μ) με θέμα «Αναθεώρηση της υπ’ αριθμ. οικ. 4500/31-07-2015 Απόφασης χορήγησης άδειας ίδρυσης και λειτουργίας Κέντρου Δημιουργικής Απασχόλησης Παιδιών (ΚΔΑΠ) με το διακριτικό τίτλο «2ο ΚΔΑΠ ΚΑΛΛΙΘΕΑΣ ΓΙΑΝΝΗΣ ΓΑΛΛΟΣ» για το ακίνητο που στεγάζεται το 12ο Γυμνάσιο Καλλιθέας επί των οδών Κρέμου 43 και Μενελάου 124, λόγω αλλαγής ιδιοκτησιακού καθεστώτος και ωραρίου.
5. Τον Σκοπό των Κέντρων Δημιουργικής Απασχόλησης που είναι και η Υλοποίηση προγραμμάτων έκφρασης, ψυχαγωγίας, άθλησης συγχρόνως με την Ανάπτυξη φιλικών δεσμών και κοινωνικών σχέσεων.
6. Τα Κέντρα (ΚΔΑΠ) μπορούν να συνεχίσουν την λειτουργία τους και κατά τους θερινούς μήνες ανάλογα με τις τοπικές ανάγκες και κατά την απόφαση του Δημοτικού Συμβουλίου προσαρμόζοντας το ωράριο λειτουργίας από 8.00 έως 16.00 και αντίστοιχα διαμορφώνεται και το πρόγραμμα παρεχόμενων υπηρεσιών από τους εξωτερικούς εξειδικευμένους συνεργάτες. Επίσης σε περίπτωση μειωμένης προσέλευσης των παιδιών ή για άλλους ειδικούς λόγους που αναλυτικά θα αναφέρονται, δύναται κατά την καλοκαιρινή περίοδο και μετά τη λήξη του σχολικού έτους έως 31 Ιουλίου (μετά από έγκριση του αιτήματος από το δημοτικό συμβούλιονα μεταφερθούν τα ωφελούμενα παιδιά Του 2ου ΚΔΑΠ στο 1ο ΚΔΑΠ 6ο Λύκειο Σχολείο που βρίσκεται στη Διεύθυνση: Σωκράτους 222 και Λυσικράτους και μέχρι της καλύψεως της δυναμικότητας,ενημερώνοντας την αδειοδοτούσα αρχή (Περιφέρεια) μέσω της ηλεκτρονικής εφαρμογής του άρθρου 8 της ΚΥΑ Γ.Π.Δ11 οικ./31252 (ΦΕΚ 2332/Β/2.6.2021).
7. Το γεγονός ότι στο 2ο ΚΔΑΠ που στεγάζεται στο 12ο Γυμνάσιο Καλλιθέας ο προαύλιος χώρος είναι μικρότερος διαθέτοντας μόνο ένα γήπεδο καλαθοσφαίρισης (αρκετό για τους χειμερινούς μήνες) και επιπλέον δεν υπάρχουν κλιματιζόμενες αίθουσες ώστε τα συμμετέχοντα παιδιά να έχουν την απαραίτητη δροσιά όταν οι θερμοκρασίες είναι υψηλές..
8. Το γεγονός ότι στις εγκαταστάσεις του 1ου ΚΔΑΠ που στεγάζεται στο 6ο Λύκειο ο προαύλιος χώρος έχει πολλά γήπεδα αθλοπαιδιών (καλαθοσφαίρισης , ποδοσφαίρισης, πετοσφαίρισης και υπάρχει χώρος για την εγκατάσταση τραπεζιών επιτραπέζιας αντισφαίρισης) ώστε να εξασφαλίζεται η απασχόληση των παιδιών με την ανάπτυξη της ομαδικής δραστηριότητας μέσω των αθλημάτων και επιπλέον υπάρχει κλιματιζόμενη αίθουσα πολλαπλών χρήσεων, ώστε στις ακραίες καιρικές συνθήκες αυτά να προστατεύονται.
* Από τις εγκαταστάσεις του 2ου ΚΔΑΠ υπάρχει πρόσβαση τόσο στο Δημοτικό κολυμβητήριο (η κολύμβηση είναι πρόγραμμα ενταγμένο στις δραστηριότητές του), όσο και στο πάρκο του Ιδρύματος Πολιτισμού Σταυρος Νιάρχος, που κατά το διάστημα αυτό συνδυάζουμε δραστηριότητες (πάντα με την άδεια των κηδεμόνων), ώστε οι προσφερόμενες προς τα παιδιά υπηρεσίες να είναι πολύπλευρες.

Παρακαλούμε όπως εγκρίνετε την μεταφορά των ωφελούμενων παιδιών που συμμετέχουν στο 2ο Κέντρο Δημιουργικής Απασχόλησης Παιδιών (ΚΔΑΠ) στις εγκαταστάσεις του 1ου Κέντρου Δημιουργικής Απασχόλησης Παιδιών (ΚΔΑΠ) της Διεύθυνσης Άθλησης του Δήμου Καλλιθέας κατά το χρονικό διάστημα από 23 Ιουνίου έως 31 Ιουλίου 2025, λαμβάνοντας υπόψη:

1. Ότι στις εγκαταστάσεις του 2ου ΚΔΑΠ υπάρχουν κλιματιζόμενες αίθουσες,
2. Ο προαύλιος χώρος έχει δυνατότητα φιλοξενίας περισσότερων παιδιών και
3. Υπάρχει πρόσβαση στο δημοτικό κολυμβητήριο και στο Κέντρο Πολιτισμού Ίδρυμα Σταύρος Νιάρχος.

**Ο ΑΝΤΙΔΗΜΑΡΧΟΣ**

 **ΠΑΙΔΙΚΗΣ ΑΓΩΓΗΣ ΚΑΙ ΑΘΛΗΣΗΣ**

**ΓΕΩΡΓΙΟΣ Χ. ΜΑΡΓΩΜΕΝΟΣ**